โน้ต เชิญยิ้ม

บำเรอ ผ่องอินทรกุล สกุลเดิมคือ ผ่องอินทรีย์ (เกิด 7 มิถุนายน พ.ศ. 2497 ที่ตำบลชะไว อำเภอไชโย จังหวัดอ่างทอง) หรือที่รู้จักในชื่อ โน้ต เชิญยิ้ม เป็นนักแสดงตลก นักแสดง พิธีกร นักร้อง และผู้กำกับภาพยนตร์ชาวไทย ผู้ก่อตั้งคณะเชิญยิ้ม ร่วมกับเป็ด เชิญยิ้ม (ดร.ธัญญา โพธิ์วิจิตร) สรายุทธ สาวยิ้ม สีหนุ่ม เชิญยิ้ม (บุญธรรม ฮวดกระโทก) เมื่อปี พ.ศ. 2523 จบการศึกษา โรงเรียนกฎหมายและการเมือง หลักสูตรรัฐศาสตรบัณฑิต (รศ.บ.) มหาวิทยาลัยสวนดุสิต

ประวัติ
โน้ต เชิญยิ้ม เคยเป็นนักแสดงลิเก เหมือนบิดา (บำรุง ผ่องอินทรีย์) ที่เป็นตัวตลกคณะลิเก และมารดา (สุรินทร์ นาคศิริ) ที่เป็นนางเอกคณะลิเก มารดาเป็นน้องสาวต่างแม่ของหอมหวล นาคศิริ ลิเกชื่อดัง มีพี่น้องร่วมท้องเดียวกัน 5 คน โดยมีพี่สาว 2 คน เขาเป็นคนกลาง น้องชายคือ จเร เชิญยิ้ม และน้องสาวอีก 1 คน และมีน้องชายต่างแม่คือ จ๊อด เชิญยิ้ม ต้องออกจากโรงเรียนมาแสดงลิเกตั้งแต่เด็ก และจบการศึกษาเพียงชั้น ป.3 

ประมาณปี 2522 มาเจอดอน จมูกบาน ตอนนั้นโน้ตกำลังเล่นลิเกของบรรหาร ศิษย์หอมหวล ที่ตลาดพลู ดอน จมูกบานก็ชวนว่าไปเล่นตลกกัน โน้ต บอกว่า "พี่ผมเล่นด้วย" สมัยก่อนดอน จมูกบานจะนั่งเป็นลิเกแล้วโน้ตจะนั่งไขว่ห้าง ใส่ถุงเท้าคาร์สัน จึงเล่นกับคณะ 4 สลึง ทำท่าจะดี เพชร โพธิ์ทอง ก็ชวนโน้ตไปอยู่ วงดนตรี สายัณห์ ครรชิต ซึ่งเป็นวงดนตรีดาราของ สายัณห์ จันทรวิบูลย์ และ ครรชิต ขวัญประชา ต่อมาโน้ต , สรายุทธ , เพชร และ สีหนุ่ม ตั้งตลกชื่อว่า "คณะแกงปลาไหล" ต่อมาเปลี่ยนชื่อเป็น "คณะเชิญยิ้ม" และประมาณปี 2523 ในสมาชิกคณะเชิญยิ้มประกอบด้วย สรายุทธ , โน้ต , เป็ด และ สีหนุ่ม ต่อมาสรายุทธโดนยิง ได้อ้วน เชิญยิ้มเข้ามา จนกลายเป็นเชิญยิ้มยุคอวกาศ ประกอบด้วย โน้ต เชิญยิ้ม เป็ด เชิญยิ้ม สีหนุ่ม เชิญยิ้ม อ้วน เชิญยิ้ม ภายหลังมี จเร ชูษี เชิญยิ้ม จนแยกย้ายกันปี 2533

โน้ต ตั้งตลกคณะ โน้ต เชิญยิ้ม ประกอบด้วยสมาชิก คือ จเร (น้องชายคนกลาง) , จ๊อด (น้องชายคนเล็ก) , เต๋อ , กล้วย และเต่า ต่อมา กล้วยออก จึงได้ถั่วแระ เชิญยิ้ม เข้ามา พอเต่า เชิญยิ้มออกไป จึงนำปลาคราฟและกระรอก เชิญยิ้ม ซึ่งเป็นนักดนตรีมาเล่น จนชูษี เชิญยิ้ม เข้ามาอยู่ด้วย จนในที่สุด ถั่วแระ ชูษี ขอลาไปตั้งคณะ 

และช่วงหนึ่งโน้ตหันไปตั้งคณะดนตรีลูกทุ่ง แต่ไม่ประสบความสำเร็จถึงกับหมดเนื้อหมดตัว ก่อนจะได้กลับมารับบทพระเอกละคร อาจารย์โกย ละครสร้างใหม่ฉบับปี 2544 จากละครที่ล้อต๊อกเคยแสดงมาก่อน ทางไทยทีวีสีช่อง 3 ด้วยความช่วยเหลือของนพพร วาทิน และเป็ด เชิญยิ้ม

โน้ต มีน้องชายที่ร่วมแสดงคณะเชิญยิ้ม คือ จเร เชิญยิ้ม (จเร ผ่องอินทรกุล) และ จ๊อด เชิญยิ้ม

 คณะโน้ต เชิญยิ้ม 
คณะโน้ต เชิญยิ้ม เป็นคณะตลกกลุ่มหนึ่งของไทย ก่อตั้งโดยโน้ต เชิญยิ้ม เมื่อราวประมาณปี 2533 ภายหลังจากการประกาศยุบคณะเชิญยิ้ม โดยสมาชิกยุคแรกของคณะประกอบไปด้วย จเร เชิญยิ้ม น้องชายคนรอง ซึ่งโน้ตได้ดึงเข้ามาร่วมคณะเชิญยิ้มในช่วงยุคท้าย ๆ ก่อนยุบคณะ , จ๊อด เชิญยิ้ม น้องชายคนเล็กของโน้ต และ เต๋อ เชิญยิ้ม จากคณะเฮฟวี่สี่เกลอ , กล้วย เชิญยิ้ม และ เต่า เชิญยิ้ม จากคณะสะเด็ดยาด ต่อมาเมื่อกล้วยได้ขอลาออกจากคณะเพื่อไปก่อตั้งคณะของตัวเองโน้ตจึงได้ดึง ปาน บิ๊กโจ๊ก ตลกผู้มีความสามารถทางด้านมายากลจาก คณะบิ๊กโจ๊ก ของ เด่น ดอกประดู่ เข้ามาร่วมคณะพร้อมกับเปลี่ยนชื่อเป็น ถั่วแระ เชิญยิ้ม เนื่องจากเคราของปานมีลักษณะคล้ายกับฝักของถั่วแระ

หลังจากนั้นเมื่อเต๋อและเต่าได้ขอลาออกไปเพื่อก่อตั้งคณะของตัวเอง ทำให้โน้ตต้องดึง ปลาคาร์ฟ เชิญยิ้ม มือกลองหน้านิ่งและ กระรอก เชิญยิ้ม มือคีย์บอร์ดผมยาวขึ้นมาเล่นแทน ต่อมาโน้ตได้ดึง ชูศรี เชิญยิ้ม อีกหนึ่งสมาชิกของคณะเชิญยิ้มในยุคท้าย ๆ ที่เพิ่งจะยุบคณะของตัวเองไปเข้ามาร่วมคณะทำให้สมาชิกในยุคที่ 4 เพิ่มขึ้นมาเป็น 7 คน หลังจากนั้นโน้ตได้ดึงตลกอีก 2 คนเข้ามาร่วมคณะคือ ศรเพชร เชิญยิ้ม จากคณะดี๋ ดอกมะดัน และ บุญไหล เชิญยิ้ม จากคณะแฉ่ง ช่อมะดัน ทำให้สมาชิกในยุคที่ 5 ของคณะมีทั้งสิ้น 9 คน

ในช่วงปี พ.ศ. 2540 โน้ตได้จับมือร่วมกับบุญรอดบริวเวอรี่ ก่อตั้งวงดนตรีลูกทุ่งในนาม "ลูกทุ่งไทยหัวใจสิงห์" แต่ไม่ประสบความสำเร็จจึงต้องยุบวงไปและกลับมาเล่นตลกดังเดิม ต่อมาถั่วแระและชูศรีได้ขอลาออกไปเพื่อตั้งคณะตลกของตัวเอง หลังจากนั้นไม่นานศรเพชรและบุญไหลได้ขอลาออกจากคณะไปอีกทำให้สมาชิกในยุคที่ 6 เหลือ 5 คน จากนั้นเต่าและเต๋อได้กลับเข้ามาร่วมคณะอีกครั้ง แต่หลังจากนั้นเต่าได้ขอลาออกไปเพื่อก่อตั้งคณะตลกของตัวเองอีกครั้งทำให้ในช่วงนั้นมักจะมีตลกรับเชิญเข้ามาร่วมสร้างสีสันอยู่เสมอ ต่อมาด้วยโน้ตได้ผันตัวไปเป็น ผู้กำกับภาพยนตร์ และนักแสดงทำให้ไม่มีเวลามาร่วมแสดงและในช่วงเวลานั้นเป็นช่วงยุคเสื่อมของคาเฟ่ในเมืองไทยอันเป็นผลมาจากการจัดระเบียบสังคม ทำให้โน้ตได้ตัดสินใจยุบคณะเมื่อราวปี 2549 - 2550

ชีวิตส่วนตัว แต่งงานกับคุณต้อย วีริสา ผ่องอินทรกุล มีลูกด้วยกันทั้งหมด 3 คน คือ วรวิทย์ ผ่องอินทรีย์ (โน้ต จูเนียร์) , สุจรรย์จิรา ผ่องอินทรกุล (แตงกวา) , วีรวุฒิ ผ่องอินทรกุล (แบงค์) โดยปัจจุบันโน๊ตพักอาศัยอยู่แถวปากเกร็ดบนพื้นที่ 150 ตารางวา

 สมาชิกในคณะ โน้ต เชิญยิ้ม 
 เต๋อ เชิญยิ้ม (พ.ศ. 2533 - 2550)
 จเร เชิญยิ้ม​ (พ.ศ. 2533 - 2550)
 จ๊อด เชิญยิ้ม (พ.ศ. 2533 - 2550)
 กล้วย เชิญยิ้ม (พ.ศ. 2533 - 2535)
 เต่า เชิญยิ้ม (พ.ศ. 2530 - 2537)
 ถั่วแระ เชิญยิ้ม (พ.ศ. 2535 - 2542)
 เพชร โพธิ์ทอง (พ.ศ. 2535) (เสียชีวิต)
 ปลาคาร์ฟ เชิญยิ้ม (พ.ศ. 2537 - 2550)
 กระรอก เชิญยิ้ม (พ.ศ. 2537 - 2550)
 ชูศรี เชิญยิ้ม (พ.ศ. 2538 - 2542)
 นก เชิญยิ้ม (พ.ศ. 2538 - 2543)
 บุญหลาย เชิญยิ้ม (พ.ศ. 2541 - 2550) (เสียชีวิต)
 ศรเพชร เชิญยิ้ม (พ.ศ. 2541)
 แดง บิ๊กโจ๊ก (พ.ศ. 2542) (เสียชีวิต)
หนู คลองเตย (พ.ศ. 2542) (เสียชีวิต)
 สังข์ ดอกสะเดา (พ.ศ. 2543 - 2549)
 โจ้ สายัณห์ ดอกมะดัน (พ.ศ. 2543 - 2549)
 บัวทอง เชิญยิ้ม (พ.ศ. 2543) (เสียชีวิต)
 เดฟ เชิญยิ้ม (พ.ศ. 2545 - 2547)
 โว้ เชิญยิ้ม (พ.ศ. 2545 - 2548)
 อ่าง เถิดเทิง (พ.ศ. 2545 - 2549)
 เก๋ โกกิ เชิญยิ้ม (พ.ศ. 2548 - 2549)
 ช้าง เชิญยิ้ม (เสียชีวิต)
 จุ๋ย เชิญยิ้ม (พ.ศ. 2548)
 สรพงษ์ ดอกมะดัน (พ.ศ. 2548)
 ตู่ เชิญยิ้ม 

 ยุคที่ 1 
ในช่วงแรกสมาชิกของคณะมีทั้งหมด 6 คนคือ โน้ต, จเร, จ๊อด, กล้วย, เต๋อ และเต่า โดยมี เพชร โพธิ์ทอง สมาชิกผู้ร่วมก่อตั้งคณะเชิญยิ้ม เข้ามาแจมสร้างสีสัน ต่อมาในราวปี 2535 กล้วย เชิญยิ้ม ได้ตัดสินใจลาออกจากคณะไปตั้งคณะตลกของตัวเองชื่อ กล้วยน้ำว้า ก่อนเปลี่ยนเป็น กล้วย เชิญยิ้ม ทำให้ต้องดึง ปาน บิ๊กโจ๊ก จากคณะ บิ๊กโจ๊ก เข้ามาเสริมทัพพร้อมเปลี่ยนชื่อเป็น ถั่วแระ เชิญยิ้ม จากนั้น เต๋อ และ เต่า ได้ลาออกไปตั้งคณะของตัวเองทำให้เหลือสมาชิกทั้ง 4 คนคือ โน้ต, จเร, จ๊อด และถั่วแระ เป็นอันจบยุคที่ 1

 ยุคที่ 2 
หลังจากที่ เต่า และ เต๋อ ลาออกไป โน้ต ได้ดัน ปลาคาร์ฟ เชิญยิ้ม มือกลองของคณะซึ่งเป็นน้องชายแท้ ๆ ของบรรหาร ศิษย์หอมหวล พระเอกลิเกชื่อดัง และ กระรอก เชิญยิ้ม มือคีย์บอร์ดของคณะซึ่งเป็นหลานลุงของครูลพ บุรีรัตน์ ครูเพลงชื่อดังและศิลปินแห่งชาติ ขึ้นมาเล่น ต่อมาได้รับ ชูศรี เชิญยิ้ม หนึ่งในสมาชิกคณะเชิญยิ้มยุคอวกาศที่ยุบคณะตัวเองไปเข้ามาเสริมทำให้ไลน์อัพในยุคคลาสสิกมีทั้งหมด 7 คนคือ โน้ต, จเร, จ๊อด, ถั่วแระ, ปลาคาร์ฟ, กระรอก และชูษี

ต่อมาในราวปี 2541 ถั่วแระและชูษี เชิญยิ้ม ตัดสินใจลาออกจากคณะไปก่อตั้งคณะตลกของตัวเองโดยไปเทคโอเวอร์คณะเป็ด เชิญยิ้มมาทำต่อพร้อมกับเปลี่ยนชื่อคณะเป็น ถั่วแระ-ชูษี เชิญยิ้ม ทำให้สมาชิกในยุคที่ 2 เหลือ 5 คนคือ โน้ต, จเร, จ๊อด, ปลาคาร์ฟ และกระรอก เป็นอันจบยุคที่ 2

 ผลงาน 
ภาพยนตร์
 2521 วิญญาณรักแม่นาคพระโขนง รับบท อาจารย์คง
 2524 ไอ๊หยาอาตือ รับบท ผู้โดยสารบนรถที่คุยกับชาลินีนางเอกของเรื่องในช่วงท้ายเรื่อง
 2526 ไอ้ ป.4 (ไม่มีเส้น) รับบท เพื่อนของเขา
 2526 พยัคฆ์ยี่เก รับบท ไข่
 2527 หอสาว รับบท สิงห์
 2527 ลูกหนี้ทีเด็ด รับบท ฉลาด ปัญญาดี
 2527 กองพันทหารเกณฑ์ รับบท ระหงษ์ ยกธงรบ
 2527 เฮฮาเมียนาวี รับบท ร.อ. รอดเชื้อ
 2527 เสน่ห์นางพราย รับบท สีนิล
 2527 สาวดินระเบิด
 2527 ผีเอ๊าะ เอ๊าะ รับบท ใบ้
 2527 เสือกัดสิงห์ รับบท สิงห์ หินสุวรรณ
 2527 ข้ามากับพระ รับบท เพชร
 2527 นางพรายคะนองรัก รับบท ขบวน
 2527 ดอกรักบานหลังฝน รับบท ป๊ะศิราราฮิ
 2527 ทหารเกณฑ์เจอผี รับบท โน๊ต
 2527 อภินิหารน้ำมันพราย
 2527 นักสู้หน้าเซ่อ
 2527 หนุ่มใกล้หอ รับบท โน๊ต
 2527 ป่าเดือด
 2527 แม่สาวสุพรรณ รับบท ฤทธิ์
 2528 กองพันทหารหญิง รับบท จ่าสิบเอกหิน
 2528 จอมเมฆินทร์ รับบท กิตติ
 2528 เสาเอก รับบท ไอ้หวัง
 2528 รักตะลุมบอน รับบท ไอ้ดำ
 2528 กองพันทหารใหม่ รับบท พล พเยาว์ เคร่งธรรม
 2528 นางนาค ภาคพิสดาร
 2528 เจ้าแม่ตะเคียนทอง
 2528 นักรบ 3 สลึง รับบท โน๊ต
 2528 หยุดโลกเพื่อเธอ รับบท ทองแดง
 2528 ลูกสาวป้าแช่ม รับบท ไอ้หวัง
 2528 พ่อมหาจำเริญ รับบท ร.ต.ท. หมู (ลำโพง)
 2528 หอใหม่ รับบท บูรพา
 2528 ข้ามากับดวง รับบท โด่ง
 2529 นายร้อยสอยดาว รับบท นายร้อยสำลี
 2529 หักเหลี่ยมแดร็กคูล่า รับบท ทีมของแดร๊กคูล่า
 2529 อุ้งมือมาร (รับเชิญ)
 2529 รักพลิกล็อก รับบท ยาว
 2529 ไอ้งอดยอดทหาร รับบท ร.ต.ต.ราวี (หมวดราวี)
 2530 แม่นาค 30 รับบท มาก
 2530 สาว X รอรัก
 2530 โลงแตก รับบท อาจารย์คาถา
 2530 เดชอีลำยอง
 2531 นางกลางไฟ รับบท ตำรวจ (รับเชิญ)
 2531 เศรษฐีเงินผ่อน รับบท ยอดเยี่ยม
 2531 หน่วยล่าสังหาร รับบท ผู้กอง
 2531 วัยหวาน.. วัยคะนอง
 2532 นางฟ้าตกสวรรค์ รับบท ภูติ
 2532 วัยเอ๊าะเอ๊าะ
 2532 กองร้อย..สบายสบาย รับบท จ่าโน๊ต
 2533 คนละวัยอลวน
 2533 หนุก รับบท เมา
 2533 พรายคะนอง
 2533 สงครามเพลงแผน 2 รับบท โน๊ต (รับเชิญ)
 2533 กระสือกัดปอบ รับบท ทองดำ
 2534 คุณมืดกับคุณระมัด รับบท มาเฟียราม
 2537 อาจารย์เฮง รับบท หาญ
 2539 กองพันทหารเกณฑ์ 12 ตอน แนวรักริมฟุตบาท รับบท ระหงษ์ ยกธงรบ
 2545 ผีหัวขาด รับบท กำนันเข้ม
 2546 หลบผี ผีไม่หลบ รับบท ผู้ใหญ่มา
 2546 คนปีมะ รับบท พี่โน๊ต (รับเชิญ)
 2548 หลวงพี่เท่ง รับบท มัคทายกส่ง
 2548 เสือภูเขา รับบท นายหัวจเย
 2549 โกยเถอะโยม รับบท ลุงเต่ง (รับเชิญ)
 2549 พระ เสือ เด็ก ไก่ วอก รับบท พระทองสุก
 2549 ลูกตลกตกไม่ไกลต้น รับบท แป๋ง
 2550 อีส้ม สมหวัง รับบท คุณบำเรอ
 2550 คู่แรด รับบท พ่อของลิลลี่ (รับเชิญ)
 2550 ก่อนบ่ายเดอะมูฟวี ตอนรักนะ...พ่อต๊ะติ๊งโหน่ง รับบท เจ้าของร้านดอกไม้ (รับเชิญ)
 2550 ครอบครัวตัวดำ รับบท แฉล้ม
 2551 หลวงพี่เท่ง 2 รับบท ตาส่ง
 2552 อีส้มสมหวัง ชะชะช่า รับบท คุณบำเรอ
 2553 My Valentine แล้วรัก...ก็หมุนรอบตัวเรา
 2553 กองพันครึกครื้น ท.ทหารคึกคัก รับบท จ่าขม ลมโชย
 2553 มาเฟียตาถั่ว รับบท โจร
 2553 8e88 แฟนลั้ลลา รับบท จ่าโน้ต
 2553 ผู้ชายลัลล้า รับบท เจ้าของร้าน IN LOVE (รับเชิญ)
 2553 โป๊ะแตก รับบท โน้ต เชิญยิ้ม
 2553 หลวงพี่เท่ง 3 รับบท ตาส่ง
 2554 เหลือแหล่ รับบท ครูดำเกิง
 2556 สารวัตรหมาบ้า รับบท จ่าทอง
 2562 ออนซอนเด รับบท ประทีป (รับเชิญ)
 2566 ผีฮาคนเฮ รับบท กํานันหมู
 2567 หลวงพี่เท่ง Comeback รับบท ตาส่ง

 ผลงานละครโทรทัศน์ 
 ขบวนการคนใช้ ปี 2520 (ช่อง 3)
 รักติดลบ ปี 2529 (ช่อง 3)
 บริษัทจัดคู่ ปี 2531 (ช่อง 7)
 มัจจุราชฮอลิเดย์ ปี 2532 (ช่อง 3)
 แม่นาคพระโขนง ปี 2532 (ช่อง 3)
 กว่าจะถึง (ท่า) พระจันทร์ ปี 2532 (ช่อง 9)
 สายใจ ปี 2533 (ช่อง 3)
 โทน (ละครโทรทัศน์) ปี 2535 (ช่อง 3) รับบท คีตะ
 เมืองโพล้เพล้ ปี 2535 (ช่อง 7) 
 บ้านชุดสุดหรรษา ปี 2535 (ช่อง 3)
 บ้านไร่ริมธาร ปี 2536 (ช่อง 5)
 คู่ชื่นชุลมุน ปี 2536 (ช่อง 5)
 ผยอง ปี 2536 (ช่อง 7)
 แม่จอมยุ่ง ปี 2536 (ช่อง 3) (รับเชิญ)
 นางฟ้าหลงทาง ปี 2537 (ช่อง 3)
 โสมส่องแสง ปี 2537 (ช่อง 3) รับบท พงษ์เทพ
 เรือมนุษย์ ปี 2538 (ช่อง 3) (รับเชิญ)
 ศรีธนญชาย ปี 2538 (ช่อง 5)
 ดาวเรือง ปี 2539 (ช่อง 3) รับบท หลวงตาคง
 ระเบิดเถิดเทิง ตอน ชายนิรนาม ปี 2540 (ช่อง 5)
 สะพานรักสารสิน ปี 2541 (ช่อง 3)
 มือปืน ปี 2542 (ช่อง 3) รับบท ลุงแจ่ม
 มนต์จันทรา ปี 2543 (ช่อง 3) รับบท จ่าสมบูรณ์
 หลวงตา ปี 2543 (ช่อง 3)
 ระเบิดเถิดเทิง ปี 2543 (ช่อง 5)
 เจ้ากรรมนายเวร ปี 2543 (ช่อง 3)
 อาจารย์โกย ปี 2544 (ช่อง 3)
รักสลับขั้ว ปี 2544 (ช่อง 3)
 เทวดาเดินดิน ปี 2544 (ช่อง 3)
 วัยร้ายเฟรชชี่ ปี 2545 (ช่อง 3) รับบท ศ.ดร.บำเรอ ผ่องศรีวะรีย์
 รวมพลคนใช้ ปี 2545 (ช่อง 3)
 ยายตัวแสบกับนายทรนง ปี 2545 (ช่อง 3)
 ผู้กองยอดรัก ยอดรักผู้กอง ปี 2545 (ช่อง 3)
 สยึมกึ๋ยส์ ปี 2545 (ช่อง 3)
 พุทธานุภาพ ปี 2546 (ช่อง 3) รับบท ช่ำ (รับเชิญ)
 ตลาด โรงเจ ลิเก ความรัก ปี 2546 (ช่อง 7)
 นายร้อยสอยดาว ปี 2546 (ช่อง 7) รับบท จ่าแม้น
 คู่แกร่งแข่งกันเก่ง ปี 2547 (ช่อง 7)
 สะใภ้ภูธร ปี 2547 (ช่อง 3)
 บันทึกรักของบุญลือ ปี 2548 (ช่อง 7)
 ระเบิดเถิดเทิง ตอน สัญญาหน้าฝน ปี 2548 (ช่อง 5)
 ระเบิดเถิดเทิง ตอน ท้องแล้วจ้า ปี 2550 (ช่อง 5)
 หลวงตามหาชน ปี 2553 (ช่อง 3) รับบท  ระเบิดเถิดเทิง รุ่น 3 ตอน แก้วตา ดวงใจ ปี 2553 (ช่อง 5)
 รักเกิดในตลาดสด ปี 2555 (ช่อง 3) รับบท จะเด็ด กุหลาบร้ายของนายตะวัน ปี 2557 (ช่อง 7) รับบท ปู่ชาญ ระเบิดเที่ยงแถวตรง ปี 2557 (ช่อง 5) (รับเชิญ)
 เพื่อนรัก เพื่อนริษยา ปี 2558 (ช่อง 3) รับบท เฮียช้าง ระเบิดเถิดเทิง แดร็กคูล่าหารัก ตอน ปู่มาแล้ว ปี 2560 (ช่องเวิร์คพอยท์) (รับเชิญ)
 รักจังเอย ปี 2562 (ช่อง 3) รับบท ลุงสุธี รักชาติ (รับเชิญ)
 ขิงก็รา ข่าก็แรง ปี 2562 (ช่อง 7)
 เพลงลำคำเขื่อนแก้ว ปี 2567 (ช่อง เวิร์คพอยท์) รับบท เลิศ

 ละครซิตคอม 
 ผู้กองเจ้าเสน่ห์
 หมู่ 7 เด็ดสะระตี่
 โคกคูนตระกูลไข่ ตอน ลายไทย (รับเชิญ)
 โคกคูนตระกูลไข่ ตอน รักษ์ไทย (รับเชิญ)
 รักต้องซ่อม
 บ้านนี้มีรัก (รับเชิญ)
 เป็นต่อ (รับเชิญ)
 ตลกยกนิ้ว
 สูตรรักชุลมุน (รับเชิญ)
 เฮง เฮง เฮง (รับเชิญ)
บางรักซอยเก้า (รับเชิญ)
ชิงร้อย เดอะสตอรี่ ตอน ตำนานความฮาจากรุ่นสู่รุ่น (รับเชิญ)
ชิงร้อย เดอะสตอรี่ ตอน หมอลำมหาชน (รับเชิญ)

 ละครเวที 
 มนต์รักสองฝั่งคลอง ปี 2553

 คอนเสิร์ต 
 คอนเสิร์ต งานบุญมหากุศล ฉลององค์พระประธาน (5-6 ตุลาคม 2533)
 คอนเสิร์ต Take It Easy (12 มิถุนายน 2535)
 คอนเสิร์ต ร่วมน้ำใจอาลัยจุ๋มจิ๋ม (30 ตุลาคม 2536)
 มหกรรมคอนเสิร์ต นักแสดงร่วมสมัย ครั้งที่ 1 (7 พฤศจิกายน 2538)
 คอนเสิร์ต 30 ปี สุรพล สมบัติเจริญ (รับเชิญ) (21 สิงหาคม 2541)
 คอนเสิร์ต Film ยากูซ่า...ท้าดวล (รับเชิญ) (21 สิงหาคม 2549)
คอนเสิร์ต ป้า คนดนตรี คืนชีวิตสู่ธรรมชาติ (13-14 กันยายน 2550)
 คอนเสิร์ต ดวงจันทร์...กลางดวงใจ พุ่มพวง ดวงจันทร์ (รับเชิญ) (7 มิถุนายน 2552)
 คอนเสิร์ต คิดถึงยอดรัก 34 ยังแจ๋ว (1 สิงหาคม 2552)
 คอนเสิร์ต โชว์ป๋า พูดจา ภาษาเทพ (รับเชิญ) (18 ตุลาคม 2552)
 คอนเสิร์ต GOT SHOW ตอน คนสำคัญกับวันพิเศษ (รับเชิญ) (24 - 25 ตุลาคม 2552)
 คอนเสิร์ต โก๊ะตี๋ คาเฟ่ออนเตจ ตอน 6 แพร่ง (รับเชิญ) (17-18 กรกฎาคม 2553)
คอนเสิร์ต เอกชัย ท้ากัด (รับเชิญ) (18 กันยายน 2553)
คอนเสิร์ต โย่ง ทอล์คโชว์ 7 (รับเชิญ) (30 กันยายน - 2 ตุลาคม 2554)
คอนเสิร์ต ไฮลักช์ วีโก้ แชมป์ เชิญยิ้ม สัญจร (3 มีนาคม 2555)
คอนเสิร์ต GOT SHOW ตอน เพชรตัดเพชร (รับเชิญ) (10 - 11 มีนาคม 2555)
คอนเสิร์ต Shane Comeback A Talk 10 (15 - 16 กันยายน 2555)
คอนเสิร์ต รำลึก 30 ปี ล้อต๊อก ตลก 4 แผ่นดิน (30 กันยายน 2555)
 คอนเสิร์ต GOT SHOW 20ปี หัวแก้วหัวแหวน (รับเชิญ) (2 - 3 สิงหาคม 2557)
คอนเสิร์ต สลา คุณวุฒิ คนสร้างเพลง เพลงสร้างคน (27 สิงหาคม 2559)
ชรินทร์ อิน คอนเสิร์ต หมายเลข 17 รักนั้นคือฉันใด (รับเชิญ) (30 มิถุนายน - 1 กรกฎาคม 2561)
คอนเสิร์ต รำลึก พ่อดม ชวนชื่น (25 ธันวาคม 2561)
คอนเสิร์ต 39 ปี เชิญยิ้ม (1 - 3 มีนาคม 2562)
คอนเสิร์ต อาลัยพ่อเพลงแห่งแผ่นดิน พ่อไวพจน์ เพชรสุพรรณ (5-7 พฤษภาคม 2565)
คอนเสิร์ต ครบรอบ 1 ปี ไวพจน์ เพชรสุพรรณ (12 มกราคม 2566)
คอนเสิร์ต ก็มาดิคร้าบ รวมใจช่วยชาวใต้ (3 ธันวาคม 2568)
คอนเสิร์ต ลูกผู้ชาย อาเด๋อ ดอกสะเดา (21 มกราคม 2569)

 ผลงานสร้างและกำกับภาพยนตร์ กำกับภาพยนตร์ ฅนปีมะ (2546) ไม่ประสบความสำเร็จเท่าที่ควร ด้วยรายได้ 24.8 ล้านบาท 
 หลวงพี่เท่ง (2548) ประสบความสำเร็จด้วยรายได้รวม 141 ล้านบาท เป็นหนังตลกเรื่องแรกที่ยอดรายได้เกิน 100 ล้านบาท 
 ครอบครัวตัวดำ  ซึ่งโน้ตต้องผิดหวังเพราะไม่ได้ เบนซ์-พรชิตา ณ สงขลา มาแสดง"เบนซ์" ทำ "โน้ต" น้ำตาตก เหตุถอนตัว "ครอบครัวตัวดำ"
 อีส้ม สมหวัง (2550) เป็นเรื่องราวเกี่ยวกับวงดนตรีลูกทุ่ง นำแสดงโดย ปิติศักดิ์ เยาวนานนท์ สุวนันท์ คงยิ่ง ยอดรัก สลักใจ
 หลวงพี่เท่ง 2 รุ่นฮาร่ำรวย (2551)
 กองพันครึกครื้น ท. ทหารคึกคัก (2553) ร่วมกับ โน้ต จูเนียร์
 หลวงพี่เท่ง 3 รุ่นฮาเขย่าโลก (2553) ร่วมกับ โน้ต จูเนียร์
 เหลือแหล่ (2554) ร่วมกับ โย่ง เชิญยิ้ม
 หลวงพี่เท่ง Comeback (2567) ร่วมกับ เท่ง เถิดเทิงโปรดิวเซอร์ ลูกตลก....ตกไม่ไกลต้น (2549)
 ผีตาหวานกับอาจารย์ตาโบ๋ (2551)
 อีส้มสมหวัง ชะชะช่า (2552)

 พิธีกรโทรทัศน์ 
 โหด มัน ฮา ประเทศไทย ทาง ช่อง 7 รับบทเป็น โชกุนทาเคชิ (เจ้าสำนัก)
 หนึ่งในกรรมการ ช่วง "ดันดารา" ในรายการตีสิบ ทาง ช่อง 3 (ร่วมกับ มณีนุช เสมรสุต และจตุพล ชมภูนิช)
 ชิงช้าสวรรค์ ทาง โมเดิร์นไนน์ทีวี, ช่องเวิร์คพอยท์ (ดำเนินรายการร่วมกับ สิเรียม ภักดีดำรงฤทธิ์, วรัทยา นิลคูหา, ส้มเช้ง สามช่า และเขมนิจ จามิกรณ์)
 เกมซูปเปอร์ฮิต ทาง โมเดิร์นไนน์ทีวี (ดำเนินรายการร่วมกับ สาวิตรี สามิภักดิ์)
 ครัวตัวเอ้ ทาง ททบ.5 (ดำเนินรายการร่วมกับ มยุรา เศวตศิลา)
 รวยรายวัน ทางช่อง 3
 รักกันสนั่นเมือง คนยักษ์ ทางช่อง 5 (ดำเนินรายการร่วมกับ เกียรติ กิจเจริญ)
 เกมจุดเดือด ทาง ททบ.5 (ดำเนินรายการร่วมกับ นพพล โกมารชุน และจริยา พุกกะมาน)
 คนไทยหัวกะทิ ทางโมเดิร์นไนน์ทีวี (ดำเนินรายการร่วมกับ อริสรา กำธรเจริญ)
 ผู้ชาย 4 หน้า ทาง ช่อง 7
 โจ๊กกะจี้ ทาง ช่อง 5, ช่อง 9
 ทอล์กเที่ยงเที่ยง ทาง ททบ.5
 เมดอินไทยแลนด์ ยกระดับกระชับสยาม ทาง ททบ.5 (ดำเนินรายการร่วมกับ เจตริน วรรธนะสิน, พิมพ์ลดา ไชยปรีชาวิทย์ และวชิรกรัณฑ์ วชิรศรัณย์ภัทร ตามลำดับ)
 กิ๊กดู๋ ช่วง รอยยิ้มข้างสังเวียน ทาง ช่อง 7
 เวทีไท ทาง ช่อง 9 (ดำเนินรายการร่วมกับ ล้อต๊อก, สาวิตรี สามิภักดิ์ และเด๋อ ดอกสะเดา)
 นาทีทอง ทาง ช่อง 7 (ดำเนินรายการร่วมกับ ธรรมรัตน์ นาคสุริยะ)
 สถานีเชิญยิ้ม
 วิก 07 ช่วง วิก 07 Show ทาง ช่อง 7
 ศูนย์ 07 ช่อง 7 (2538 – 2540) (ดำเนินรายการร่วมกับ สัญญา คุณากร, น้ำฝน โกมลฐิติ, ศิรินุช เพ็ชรอุไร, จาตุรงค์ มกจ๊ก)

 กรรมการตัดสิน 
ทางช่อง เวิร์คพอยท์
 พ.ศ. 2557 - ปัจจุบัน ไมค์ทองคำ 
 พ.ศ. 2559 - 2563 ไมค์ทองคำเด็ก
 พ.ศ. 2563 - ปัจจุบัน เพชรตัดเพชร
 พ.ศ. 2564 - 2567 โจ๊กตัดโจ๊ก
 พ.ศ. 2565 ดวลเพลงดัง พลังอาชีพ

 แต่งเพลง 
พ.ศ.เพลงศิลปินสังกัดหมายเหตุ2538พิการรักสามโทนนิธิทัศน์ - สามโทนประพันธ์คำร้องและทำนอง2540บัณฑิตลอยแพคาราบาวกระบือแอนด์โคประพันธ์คำร้อง2554เคียวเกี่ยวใจ (เพลงประกอบภาพยนตร์ เหลือแหล่)สุรัตน์ติกานต์ พรรคเจริญ
(เอิร์น เดอะสตาร์ 2)แกรมมี่ โกลด์ประพันธ์คำร้องและทำนอง2557ทวงรักฝากลมใบเฟิร์น สุทธิยายุ้งข้าว เรคคอร์ด2558นางฟ้าตาน้ำผึ้งนัท มาลิสายอมตายเพราะน้ำตาลพงศ์ จักรพงศ์2559แค่บอกลาน้ำตาก็ไหลใบเฟิร์น สุทธิยาฝันว่ามีแฟนนัท มาลิสาเพ้อน้ำ กนกวรรณประพันธ์คำร้องทุ่งเหงาพงศ์ จักรพงศ์ประพันธ์คำร้องและทำนองเทวดากลับฟ้าโน้ต เชิญยิ้ม (ขับร้องเอง)ประพันธ์คำร้องและทำนอง, บทเพลงถวายความอาลัยพระบาทสมเด็จพระปรมินทรมหาภูมิพลอดุลยเดชใบเฟิร์น สุทธิยา, นัท มาลิสา, พงศ์ จักรพงศ์, พันธ์ จักรพันธ์, น้ำ กนกวรรณ2560ใจดื้อนัท มาลิสาประพันธ์คำร้องและทำนองเลิกรักไม่เลิกลืมออย สุนิดาหนาวเพราะโสดใบเฟิร์น สุทธิยา2561ทองดำปะแป้ง พลอยชมพู2564โธ่ น้องกลอยแจ๊ค ธนพล

 เพลง 
 พ.ศ เพลง คำร้อง ทำนอง เรียบเรียงเสียงประสาน หมายเหตุ2559 หนุ่ม ต.จ.ว สถาพร แก้วสุโพธิ์ สถาพร แก้วสุโพธิ์ จิระวัฒน์ ปานพุ่ม เดิมทีเพลงนี้อยู่ในอัลบั้ม บำเรอ ลาติน ของโน้ต เชิญยิ้ม ซึ่งไม่ได้ออกจัดจำหน่าย ต่อมา เอกชัย ศรีวิชัย ได้นำไปขับร้อง หลังจากนั้นใน พ.ศ. 2559 โน้ต เชิญยิ้ม ได้นำเพลงนี้กลับมาทำใหม่ โดยได้ เจสซี่ เมฆวัฒนา ร่วมเล่นดนตรีประกอบเพลงนี้ด้วยหนุ่ม ต.จ.ว. - โน้ต เชิญยิ้ม อยากให้เธอเข้าใจ สลา คุณวุฒิ สลา คุณวุฒิ อยู่ในอัลบั้ม เพลงครูยังอยู่ในใจ ต้นฉบับโดย ไมค์ ภิรมย์พร เทวดากลับฟ้า โน้ต เชิญยิ้ม โน้ต เชิญยิ้ม เพลงถวายความอาลัย พระบาทสมเด็จพระปรมินทรมหาภูมิพลอดุลยเดช ฟ้าร้องไห้ ชลธี ธารทอง ชลธี ธารทอง เพื่อแสดงความอาลัยแด่พระบาทสมเด็จพระปรมินทรมหาภูมิพลอดุลยเดช มหิตลาธิเบศรามาธิบดี จักรีนฤบดินทร สยามินทราธิราช บรมนาถบพิตร

 อื่น ๆ 
 เป็นนักแสดงตลกยุคแรก ๆ ของรายการก่อนบ่ายคลายเครียดร่วมกับเต่า เชิญยิ้ม นก วนิดา ฯลฯ
 เคยออกอัลบั้มเพลง ชุด หาบเร่-แผงลอย ในนาม "Note & Hot to Trot" โดยวงดนตรี Hot to Trot รับหน้าที่ทำดนตรี บรรเลง และดูแลการผลิตทั้งหมด สังกัดห้องอัดเสียงทอง (2530)
 เคยออกอัลบั้มเพลงชุด กล้วย เชิญยิ้ม,เต่า เชิญยิ้ม  "ชุด คู่หู คู่ฮา" สังกัดท็อปไลน์ ไดมอนด์ (2536)
 เคยออกอัลบั้มเพลงคู่กับ เป็ด เชิญยิ้ม ในชุด "โน้ตกับเป็ด : ฅนไม่ใช่แมว" สังกัดนิธิทัศน์
 เคยออกอัลบั้มเพลงชุด "โน้ตตัวโด" (2540)
 เคยออกอัลบั้มรวมเพลงชุด "JIGSAW 2" (เมษายน 2549)
 เคยออกอัลบั้มรวมเพลงชุด "JIGSAW 3" (เมษายน 2549)
 เคยออกอัลบั้มเพลงคู่กับ นก วนิดา ในชุด "น.โน้ต น.นก" สังกัดมาสเตอร์เทป
 เคยออกมิวสิควีดีโอ เพลง มะนาวไม่มีน้ำ สายัณห์ สัญญา,พุ่มพวง ดวงจันทร์ (2534)
 เคยออกอัลบั้มรวมเพลงชุด "A Feel Good Time ฟังไปยิ้มไป" (ตุลาคม 2556)
 เคยออกอัลบั้มรวมเพลงชุด "Best of แสนรัก แสนคิดถึง 1" (มิถุนายน 2558)
 บันทึกการแสดงสดร่วมกับชาวคณะ ในรายการ จี้เส้นคอนเสิร์ต สังกัดเอสทีวิดีโอ โดยใช้ชื่อชุดประจำคณะว่า โครงการฮา' หนังสือ 
 ชีวิตโคตรตลก

 รางวัล 
 โทรทัศน์ทองคำ พ.ศ. 2535 รางวัลดาราสนับสนุนชายดีเด่น จากเรื่อง เมืองโพล้เพล้''
 รางวัล เทพทอง ครั้งที่ 8 ประจำปี 2549 สาขาผู้แทนองค์กรและบุคคลดีเด่น ด้านวิทยุกระจายเสียงและวิทยุโทรทัศน์ จากบทบาทการเป็นพิธีกรรายการชิงช้าสวรรค์คนดังรับพระราชทานรางวัลเทพทอง
 รางวัล เพชรในเพลง ประจำปี 2558 สาขาการประพันธ์คำร้องเพลงไทยลูกทุ่ง จากเพลง ทวงรักฝากลม

 อ้างอิง 

 แหล่งข้อมูลอื่น 
 โน้ต เชิญยิ้ม ตลกกับชีวิต...ชีวิตโคตรตลก!? LawyerThai.com
 หลวงพี่โน้ต  ThaiPost.net
 เวทีชีวิต: ชีวิตที่ยิ้มไม่ออกของ...โน้ต เชิญยิ้ม  นิตยสารหญิงไทย



หมวดหมู่:บุคคลจากอำเภอไชโย
หมวดหมู่:นักแสดงลิเก
หมวดหมู่:นักแสดงชายชาวไทย
หมวดหมู่:นักแสดงตลกชายไทย
หมวดหมู่:พิธีกรชาวไทย
หมวดหมู่:นักร้องไทย
หมวดหมู่:นักร้องลูกทุ่งชายชาวไทย
หมวดหมู่:ศิลปินสังกัดแกรมมี่โกลด์
หมวดหมู่:นักร้องนักแต่งเพลงชาวไทย
หมวดหมู่:นักแต่งเพลงลูกทุ่ง
หมวดหมู่:ผู้กำกับภาพยนตร์ชาวไทย
หมวดหมู่:ผู้ได้รับรางวัลโทรทัศน์ทองคำ สาขานักแสดงสมทบชายดีเด่น
หมวดหมู่:นักแสดงตลกไทย